text: Kør forsigtigt: Risiko for isslag i hele Syd- og Sønderjylland i nat
  28 januar 2017 kl. 19.38
  DMI advarer om risiko for isslag i hele Syd- og Sønderjylland natten til søndag.
  Hvis du skal ud at køre i nat, så kør forsigtigt.
  I nat mellem klokken 03.00 og 08.00 forventer DMI, at der vil være isslag i store dele af Syd- og Sønderjylland. Isslaget skyldes underafkølet nedbør, der også kan gå over i regn.
  DMI advarer, at der er stor risiko for uheld for både biler og gående, hvis man bevæger sig udenfor i nat.
  
  